อิซวัน มะฮ์บุด

โมฮามัด อิซวัน บิน มะฮ์บุด (14 กรกฎาคม ค.ศ. 1990 —) เป็นนักฟุตบอลชาวสิงคโปร์ ปัจจุบันเล่นตำแหน่งผู้รักษาประตูให้กับสโมสรไลออนซิตีเซเลอส์ ในสิงคโปร์พรีเมียร์ลีก และทีมชาติสิงคโปร์ เขาเป็นส่วนหนึ่งของทีมชาติสิงคโปร์ในชุดที่ชนะเลิศเอเอฟเอฟ ซูซูกิ คัพ 2012

 สโมสร 
ในฤดูกาล 2018 อิซวันเซ็นสัญญากับหนองบัว พิชญ ทำให้เขากลายเป็นผู้เล่นชาวสิงคโปร์คนที่สองที่ได้ลงเล่นในไทยลีก 2 ต่อจากฮัสซัน ซันนี ผู้เล่นของอาร์มี่ ยูไนเต็ด เขาทำผลงานให้กับสโมสรได้เป็นอย่างดี จนมีชื่อติดทีมยอดเยี่ยมประจำไทยลีก 2 ฤดูกาล 2018 จัดอันดับโดยโฟร์โฟร์ทู

 ทีมชาติ 
อิซวันลงเล่นให้กับทีมชาติสิงคโปร์ครั้งแรกในนัดกระชับมิตรที่พบกับจีนไทเปเมื่อวันที่ 18 กรกฎาคม ค.ศ. 2011

เขาขึ้นมาเป็นตัวหลักของทีมชาติใน ค.ศ. 2011 และมีส่วนช่วยให้สิงคโปร์เอาชนะคู่ปรับตลอดกาลอย่างมาเลเซียทั้งไปและกลับในการแข่งขันฟุตบอลโลกรอบคัดเลือก

ในวันที่ 16 มิถุนายน ค.ศ. 2015 อิซวันเซฟถึง 18 ครั้ง ช่วยให้สิงคโปร์บุกไปยันเสมอญี่ปุ่นที่ไซตามะ 0-0 ในการแข่งขันฟุตบอลโลก 2018 รอบคัดเลือก

 เกียรติประวัติ 
 สโมสร 
ไลออนส์ 12
 มาเลเซียซูเปอร์ลีก: 2013
 มาเลเซียเอฟเอคัพ: 2015
	ไลออนซิตีเซเลอส์	
สิงคโปร์คัพ: 2023
 สิงคโปร์ชาเลตี้ชิลด์: 2022, 2024

 ทีมชาติ 
สิงคโปร์
 ฟุตบอลชิงแชมป์แห่งชาติอาเซียน: 2012
 กีฬาซีเกมส์: เหรียญทองแดง : 2013

 รางวัลส่วนตัว 
 Man of the Match ในรอบชิงชนะเลิศ มาเลเซียเอฟเอคัพ 2015
 Man of the Match ในฟุตบอลโลก 2018 รอบคัดเลือก โซนเอเชีย นัดที่พบกับญี่ปุ่น ที่สนามกีฬาไซตามะ 2002

 อ้างอิง 

 แหล่งข้อมูลอื่น 
 Lions XII profile 
 Goal profile



หมวดหมู่:นักฟุตบอลชาวสิงคโปร์
หมวดหมู่:ชาวสิงคโปร์เชื้อสายมลายู
หมวดหมู่:นักฟุตบอลทีมชาติสิงคโปร์
หมวดหมู่:ผู้รักษาประตูฟุตบอล
หมวดหมู่:ผู้เล่นสโมสรฟุตบอลแทมพินีสโรเวอส์
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลโฮ่วกั่งยูไนเต็ด